Lehtikuva

Tutkimus: Talous ei juuri kasvanut Thatcherin valtakaudella – työttömyys ja epätasa-arvo kasvoivat

Vain finanssimarkkinoiden vapauttaminen onnistui kasvattamaan talouskasvua. Sekin uudistus toi finanssikriisin.

Cambridgen yliopiston taloustieteilijöiden uusi tutkimus osoittaa, että Britannian pääministeri Margaret Thatcherin vuosina 1979–1980 harjoittama yksityistämisen, säätelyn vähentämisen ja tuloverojen alentamisen politiikka ei lisännyt talouskasvua.

Laaja tutkimus käsittelee Britannian taloutta ennen ja jälkeen vuotta 1979. Sen mukaan thatcherilainen politiikka on lisännyt työttömyyttä ja epätasa-arvoa. Samaan aikaan bruttokansantuote ja tuottavuus kasvoivat hitaammin kuin kolmena Thatcherin valtaannousua edeltäneenä vuosikymmenenä.

Lisäksi talouskasvu on ollut epävakaampaa bruttokansantuotteen heilahdellessa enemmän kuin 1950- ja 1960-luvuilla.

Tutkimuksen mukaan vain yksi thatcherismin poliittisista linjauksista onnistui kasvattamaan talouskasvua: finanssimarkkinoiden vapauttaminen. Uudistuksen hintana kuitenkin oli myöhemmin finanssikriisin syntyminen.

Tutkimuksesta uutisoi The Guardian.